Izvolite - birajte (Peščanik NVO, 2018)
Već pune četiri godine pišem o tome da je razbojničkim otmicom Krima od strane Ruske Federacije pokrenut mehanizam kojim svet polako klizi u novi veliki rat. Čak nezavisno od toga hoće li Kremlju poći za rukom da prisili zapad da se na kraju pomiri sa aneksijom poluostrva koje po svim pravilima međunarodnog prava pripada Ukrajini. Ako Kremlj ovu svoju zamisao ostvari, to će značiti da je propao još jedan pokušaj stvaranja međunarodnih odnosa u kojima je akt državnog razbojništva nedopustiv. Jer ideja je ukratko sledeća: u slučaju bilo čijeg pokušaja da izvrši ovakvo razbojništvo, međunarodna zajednica se ujedinjuje i zajedničkim snagama blokira razbojnika. Taj proces se u savremenim međunarodnim odnosima naziva primena pravila iz sistema kolektivne bezbednosti